Greek Legal Document

Category: 31

Content:
43α. ΑΠΟΦΑΣΙΣ ΕΘΝΙΚΟΥ ΣΥΜΒΟΥΛΙΟΥ ΟΙΚΟΝΟΜΙΚΗΣ ΠΟΛΙΤΙΚΗΣ Αριθ.411 της 7/20 Φεβρ. 1968 (ΦΕΚ Α΄  37) Περί παροχής ευχερείας υπαγωγής εις την ρύθμισιν της υπ’ αριθ. 11/5.6.67 αποφάσεως του ΕΣΟΠ, εξοφλήσεως εις δόσεις οφειλών προς Ασφαλιστικούς Οργανισμούς. Λαβόν υπ’ όψιν: α)Την σημειωθείσαν εις Οργανισμούς τινας Κοιν. Πολιτικής αδυναμίαν εγκαίρου εξυπηρετήσεως απάντων των οφειλετών, των προσερχομένων προς τακτοποίησιν των υποχρεώσεών των, κατ’ εφαρμογήν της υπ’ αριθ. 11/5.6.67 αποφάσεως του ΕΣΟΠ, λόγω εξαιρετικού φόρτου εργασίας ιδία κατά την περίοδον των εορτών. β)Σχετικήν εισήγησιν του Υπουργού Εργασίας, αποφασίζει: 1.Παρέχεται προθεσμία, λήγουσα την 1ην Απρ. 1968 προς υπαγωγήν εις την ρύθμισιν της υπ’ αριθ. 11/5.6.67 αποφάσεως του Ε.Σ.Ο.Π. «περί οφειλών προς το Ι.Κ.Α. και λοιπούς Οργανισμούς Κοινωνικής Ασφαλίσεως και Πολιτικής αρμοδιότητος του Υπουργείου Εργασίας» ως ετροποποιήθη μεταγενεστέρως υπό τον όρον: α)Καταβολής υπό του οφειλέτου μέχρι της 1.4.1968 συμπεριλαμβανομένης των κατά την υπ’ αριθ. 11/5.6.67 απόφασιν του Ε.Σ.Ο.Π. καταβλητέων δόσεων των αναγομένων εις τους μήνας μέχρι 29.2.1968 προσηυξημένων κατά τον νόμιμον τόκον υπερημερίας, ως και της δόσεως του μηνός Μαρτ. 1968 και β)Της μη υπάρξεως οφειλής δια τρεχούσας εισφοράς αναγομένας εις το από 1.4.1967 και εντεύθεν χρονικόν διάστημα. 2.Η μη εμπρόθεσμος, κατά την υπ’ αριθ. 116/9.8.67 απόφασιν του Ε.Σ.Ο.Π., καταβολή δόσεώς τινος, εκ των αναγομένων εις τους μήνας από 1.3.1968 και εφεξής συνεπάγεται επιβάρυνσιν μεν κατά 10% του ποσού αυτής, εάν η δόσις καταβληθή μέχρι τέλους του μηνός του επομένου εκείνου εις ον ανάγεται αύτη, απώλειαν δε εφεξής της κατά την υπ’ αριθ. 11/5.6.67 απόφασιν του Ε.Σ.Ο.Π. παρεχομένης ευχερείας τμηματικής εξοφλήσεως της οφειλής, εάν η δόσις δεν καταβληθή μέχρι τέλους του μηνός του επομένου εκείνου εις ον ανάγεται αύτη. 3.Πρόσθετα τέλη καταβληθέντα δι’ οιανδήποτε αιτίαν και προ της ενάρξεως ισχύος της υπ’ αριθ. 11/67 αποφάσεως του Ε.Σ.Ο.Π., εκτός των περί ων  Σελ. 18,0034(β) ΤΕΥΧΟΣ 365-Σελίς 96 η υπ’ αριθ. 269/67 τοιαύτη, θεωρούνται ως καλώς καταβληθέντα και δεν επιστρέφονται μηδέ συμψηφίζονται. Η παρούσα δημοσιευθήτω δια της Εφημερίδος της Κυβερνήσεως.